Si Palui
Palui: Kada Bamaterai
PALUI mendapat tanah kabun warisan matan mamarinanya dengan pasan supaya bujur-bujur diharagu gasan kehidupannya.
BANJARMASINPOST.CO.ID - PALUI mendapat tanah kabun warisan matan mamarinanya dengan pasan supaya bujur-bujur diharagu gasan kehidupannya.
Manurut pasan itu jua, kecuali tapaksa banar hanyar bulih dilapas, disandaakan atawa dijual.
Wayah musim kamarau panjang tadi, kabun itu kada tapi mahasilakan apalagi kada diharagu karna andaknya jauh.
Wayah Palui handak kawin, ahirnya kabun itu dijual wan mamarina Tulamak.
"Aku tarima kasih banar wan mamarina ikam Mak ai karna hakun mambantu aku, manukari kabunku," ujar Palui.
"Aku tarima kasih jua wan ikam Lui ai karna kabun nang ditukar itu dijulung sidin wan aku, supaya aku nang maharagunya," sahut Tulamak.
"Ini ngarannya tukar jual papadaan," ujar Palui.
"Tapi mamarinaku itu manyambat bahwa jual tukar ini balum syah," ujar Tulamak.
"Kanapa maka dipadahakan balum syah Mak? Maka sudah ku-ulahakan kuitansinya," ujar Palui.
"Kuitansi itu kada syah jua, karna kada ditempili materai," ujar Tulamak.
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn